*Denne artikkelen handler om bandet Audioslave. For bandets debutalbum, se Audioslave (album).*

**Audioslave** var et alternativt rockeband, og kan regnes som en «supergruppe». Bandet bestod av Chris Cornell, tidligere medlem av Soundgarden, som vokalist og bassist Tim Commerford, gitarist Tom Morello og trommeslager Brad Wilk fra bandet Rage Against the Machine.

Rage Against The Machine ble oppløst da vokalisten, Zack de la Rocha forlot bandet i oktober 2000. De tre siste bandmedlemmene var bestemt på å holde sammen selv etter bruddet. Det jobbet med flere vokalister som for eksempel B-Real fra Cypress Hill. Musikkprodusent Rick Rubin foreslo at bandet kunne prøve å ha en session med Chris Cornell. De tre gjenværende bandmedlemmene fra Rage Against the Machine og Cornell begynte å jobbe sammen i studio i mai 2000.

Dette førte ikke til noe, og de gikk hver til sitt i april 2002, uten å gi ut noe album. I løpet av sommeren samme år kom de imidlertid sammen igjen, og gav ut debutalbumet «Audioslave» 19. november. Deres andre album «Out Of Exile» ble gitt ut 7. juni 2005 og fikk gode kritikker. Det tredje studioalbumet, «Revelations», kom ut 5. september 2006. Audioslave spilte på Quartfestivalen i juli 2005.

15. februar 2007 offentliggjorde Chris Cornell at han, på grunn av musikalske uenigheter, ikke lenger var en del av bandet, og bandet ble oppløst som følge av dette.

Tidlig arbeid
-------------

Tom Morello på Montreux Jazz Festival
I 2001 gav Audioslave, under navnet Civilian ut demoen *Civilian Demo*. Demoen inneholder demoer og noen sanger som skulle komme på deres første studioalbum, *Audioslave*. Etter at denne demoen ble gitt ut, skiftet bandet navnet til Audioslave.

Studioalbumene (2002–2006)
--------------------------

### *Audioslave* (2002)

Utdypende artikkel: Audioslave (album)

Debutalbumet *Audioslave* ble gitt ut i 2002 og solgte over 162 000 eksemplarer den første uken, og er det bestselgende Audioslavealbumet. Men selv om albumet klarte seg godt kommersielt, fikk det blandet kritikk. Det ble gitt ut fem singler «Cochise», «Like a Stone», «Show Me How To Live», «I Am the Highway» og «What You Are».

Tim Commerford på Montreuz Jazz Festival
### *Out Of Exile* (2005)

Utdypende artikkel: Out Of Exile

*Out Of Exile* er deres andre studioalbum. Det ble gitt ut i 2005. Albumet kom på 1.-plass på Billboard 200 som det eneste av Audioslave sine album, men det solgte ikke like bra som debutalbumet. Det ble gitt ut fire singler fra albumet; «Your Time Has Come», «Out Of Exile», «Be Yourself» og «Doesn't Remind Me».

### *Revelations* (2006)

Utdypende artikkel: Revelations (album)

Brad Wilk på Montreuz Jazz Festival
*Revelations* er det tredje og siste studioalbumet til Audioslave og ble gitt ut i 2006. *Revelations* var tyngre enn de to tidligere albumene og hadde flere politiske tekster, som «Wide Awake» og «Sound Of a Gun». Det ble gitt ut to singler fra albumet «Original Fire» og «Revelations». Chris Cornell og Tom Morello var begge opptatt av sine respektive soloprosjekter, Cornell hadde begynt å arbeide med albumet *Carry On*, mens Morello holdt på med sitt debutalbum.

Chris Cornell på Montreuz Jazz Festival

Filmer (2002–2007)
------------------

### Audioslave (2002)

Utdypende artikkel: Audioslave (DVD)

I 2002 lanserte Audioslave sin første film. Filmen inneholder tre musikkvideoer og to sanger fra deres opptreden på *The Late Show with David Letterman*, Audioslaves første konsert.

### Live In Cuba (2005)

Utdypende artikkel: Live in Cuba

Konserten var gratis og publikum fikk høre sanger skrevet av Soundgarden, Audioslave og Rage Against the Machine. Det var 70 000 tilskuere på konserten. DVD-en inneholder også en 30 minutter lang dokumentar om bandet og hvorfor de dro til Cuba. Konserten er spesiell, også fordi dette var første gang Audioslave spilte sanger fra medlemmenes gamle band. DVD-en ble distribuert for salg i 2005.

### Etter Audioslave

RATM på turnee.
Etter at Audioslave ble oppløst i 2006 begynte Chris Cornell på et soloprosjekt. Først ga han ut hit singlen «You Know My Name» og senere kom albumet *Carry On* i 2007. Platen inneholdt blant annet singelen «No Such Thing».

Tom Morello hadde jobbet med sitt soloprosjekt siden tidlig i 2006, men platen ble ikke utgitt før i 2007. Det ble gitt ut en singel, «The Roads I Must Travel», som ikke fikk en eneste listeplassering.

Rage Against the Machine har blitt gjenforent, og alle de tre som kom til Audioslave fra RATM er tilbake i sitt tidligere band.

Studioalbum
-----------

Utdypende artikkel: Audioslave diskografi

* *Audioslave*, 2002
* *Out Of Exile*, 2005
* *Revelations*, 2006

### Film

* *Audioslave* (DVD), 2002
* *Live in Cuba* (DVD), 2005

Singler
-------

Audioslaves singler i kronologisk rekkefølge.

* *Audioslave*
	1. *Cochise*
	2. *Like a Stone*
	3. *Show Me How To Live*
	4. *I Am the Highway*
	5. *What You Are*
* *Out of Exile*
	1. *Be Yourself*
	2. *Your Time Has Come*
	3. *Doesn't Remind Me*
	4. *Out Of Exile*
* *Revelations*
	1. *Original Fire*
	2. *Revelations*

Referanser
----------

1. ↑  Billboard. «Out of Exile kom på 1.-plass 11. juni 2005 på Billboard 200» **(engelsk)**. Billboard.com. Archived from the original on 13. oktober 2011. Besøkt 16. mai 2010. CS1-vedlikehold: Uheldig URL (link). Audioslaves to andre album kom aldri så høyt: og Billboard - Audioslave - Revelations Arkivert 19. mai 2010 hos Wayback Machine.

Eksterne lenker
---------------

* Offisielt nettsted Rediger på Wikidata

* (en) Audioslave – kategori av bilder, video eller lyd på Commons Rediger på Wikidata

* (en) Audioslave – galleri av bilder, video eller lyd på Commons Rediger på Wikidata
* (en) Audioslave på Internet Movie Database Rediger på Wikidata
* (en) Audioslave på Apple Music Rediger på Wikidata

* (en) Audioslave på Discogs Rediger på Wikidata

* (en) Audioslave på MusicBrainz Rediger på Wikidata

* (en) Audioslave på SoundCloud Rediger på Wikidata

* (en) Audioslave på Spotify Rediger på Wikidata

* (en) Audioslave på Songkick Rediger på Wikidata

* (en) Audioslave på Last.fm Rediger på Wikidata

* (en) Audioslave på Genius — sangtekster Rediger på Wikidata

* (en) Audioslave på AllMusic Rediger på Wikidata
* Audioslave på Twitter Rediger på Wikidata

* Audioslave på Facebook Rediger på Wikidata

* Audioslave på Facebook Rediger på Wikidata

* Audioslave på YouTube Rediger på Wikidata

* Audioslave på Myspace Rediger på Wikidata
* Uoffisiell fanside

| * v
* d
* r
Audioslave |
| --- |
| 
* **Chris Cornell**
* **Tom Morello**
* **Tim Commerford**
* **Brad Wilk**

 |
| Studioalbum | 
* *Audioslave* (2002)
* *Out of Exile* (2005)
* *Revelations* (2006)

 |
| Singler | 
* *Cochise* (2002)
* *Like a Stone* (2003)
* *Show Me How to Live* (2003)
* *I Am the Highway* (2004)
* *What You Are* (2004)
* *Be Yourself* (2005)
* *Your Time Has Come* (2005)
* *Doesn’t Remind Me* (2005)
* *Out of Exile* (2006)
* *Original Fire* (2006)
* *Revelations* (2006)

 |
| Videografi | 
* *Audioslave* (2003)
* *Live in Cuba* (2005)

 |
| Relatert | 
* Rage Against the Machine
* Soundgarden
* Axis of Justice
* Epic Records
* Interscope Records
* The Nightwatchman
* Diskografi

 |

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BBC Things **·** MusicBrainz **·** Discogs **·** AllMusic
 |